ສຫລ ໂຈະການຊ່ອຍເຫຼືອ ແກ່ບູຣຸນດີ ຍ້ອນການເລືອກຕັ້ງ ທີ່ມີບັນຫາ
ກະຊວງການຕ່າງປະເທດ ສຫລ ກ່າວວ່າ ການຕັດສິນໃຈ ຂອງລັດຖະບານ ທີ່ຈະດຳເນີນການຕໍ່ໄປ ດ້ວຍການເລືອກຕັ້ງ ເຮັດໃຫ້ສະຖານະການ ຊຸດໂຊມລົງຕື່ມ.
ສະຫະລັດກ່າວວ່າ ຕົນໄດ້ໂຈະການຊ່ອຍເຫລືອ ກ່ຽວກັບໂຄງ ການຄວາມປອດໄພຈຳນວນນຶ່ງຕໍ່ບູຣຸນດີຍ້ອນການກະທຳຜິດ ຂອງຕຳຫຼວດ ໃນລະຫວ່າງການປະທ້ວງທາງການເມືອງ ແລະ ການຕັດສິນໃຈ ຂອງລັດຖະບານ ທີ່ຈະດຳເນີນການຕໍ່ໄປ ໃນ |ອັນທີ່ສະຫະລັດກ່າວວ່າ ການເລືອກຕັ້ງສະພາແຫ່ງຊາດ ທີ່ບໍ່ ສົມບູນນັ້ນ ກະຊວງການຕ່າງປະເທດສະຫະລັດ ກ່າວຢູ່ໃນຖະແຫຼງການ ສະບັບນຶ່ງ ໃນຕອນແລງວັນພະຫັດວານນີ້ວ່າ ການຕັດສິນໃຈ ຂອງປະທານາທິບໍດີບູຣຸນດີ ທ່ານ Pierre Zkurunziza ເພື່ອ ລົງສະໝັກແຂ່ງຂັນເອົາຕຳແໜ່ງເປັນສະໄໝທີ 3 ໄດ້ພາໃຫ້ມີ ຫລາຍສິບຄົນເສຍຊີວິດ ການອົບພະຍົບຫລົບໄພຂອງຊາວບູຣຸນດີ ຫຼາຍກວ່າ 144,000 ຄົນໄປຍັງບັນດາປະເທດເພື່ອນບ້ານ ແລະການຕົກຮວບລົງຂອງເສດຖະກິດບູນຣຸນດີ ຖະແຫຼງການກ່າວຕໍ່ໄປວ່າ ການຕັດສິນໃຈຂອງລັດຖະບານທີ່ໄດ້ຊຸກຍູ້ໃຫ້ດຳເນີນການຕໍ່ ໄປໃນການເລືອກຕັ້ງສະພາແຫ່ງຊາດ ເມື່ອວັນທີ 29 ມິຖຸນາຜ່ານມາ ທັງໆທີ່ເງື່ອນໄຂອັນ ຈຳເປັນຕ່າງໆໄດ້ມີການ “ຂາດຢ່າງສິ້ນເຊີງ” ສຳລັບການເລືອກຕັ້ງທີ່ເສລີແລະຍຸຕິທຳເຮັດ ໃຫ້ສະຖານະການທີ່ຮ້າຍແຮງຢູ່ແລ້ວນັ້ນ ຊຸດໂຊມລົງຕື່ມ ກະຊວງການຕ່າງປະເທດສະຫະລັດຮຽກຮ້ອງໃຫ້ບູຣຸນດີເອົາໃຈໃສ່ຕໍ່ການຮຽກຮ້ອງຂອງ ປະຊາຄົມນາໆຊາດ ເພື່ອໃຫ້ເລື່ອນເວລາໃນການເລືອກຕັ້ງປະທານາທິບໍດີ ທີ່ກຳນົດໃສ່ ວັນທີ 15 ກໍລະກົດນີ້ ສະຫະລັດຂໍຮຽກຮ້ອງໃຫ້ປະທານາທິບໍດີ Zkurunziza ຖືເອົາສະວັດດີພາບ ຂອງປະຊາ ຊົນບູຣຸນດີເໜືອກວ່າຄວາມໄຝ່ຝັນທາງດ້ານການເມືອງຂອງທ່ານເອງ ແລະເຂົ້າຮ່ວມໃນ ການສົນທະນາຫາລືກັບພັກຝ່າຍຄ້ານ ເພື່ອຊອກຫາການແກ້ໄຂຢ່າງສັນຕິ ຕໍ່ວິກິດການ ທາງດ້ານການເມືອງຂອງປະເທດດັ່ງກ່າວ